Ընթերցողը, կարծում ենք, արդեն բավականին տեղեկացված է ՌԴ պետդումայի մի խումբ պատգամավորների և ռուսաստանյան քաղաքագետների՝ վերջերս Ադրբեջան կատարած այցի մասին, մասնավորապես՝ Ջոջուղ Մարջանլի գյուղ, որտեղ անցել է ՙՄոսկվա-Բաքու աշխարհաքաղաքական առանցքը. Ադրբեջանը՝ Հարավային Կովկասում Ռուսաստանի միակ դաշնակից՚ հավակնոտ խորագրով գիտաժողովը։ Պետք է ասել, ԶԼՄ-ներում և սոցցանցերում ղարաբաղյան հիմնախնդրի և հատկապես այցելուների սկանդալային արտահայտությունների շուրջ տարբեր քննարկումների ընթացքում այս կապակցությամբ հնչած մեկնաբանությունների պակաս չկար։ Ինչպես ասում են, թեմային չի անդրադարձել գուցե միայն նա, ով ծույլ է, ուստիև մեր ուշադրությունը չկենտրոնացրինք դրա վրա։ Այդուհանդերձ, թեմային, այնուամենայնիվ, ստիպված ենք վերադառնալ. նախ՝ քանի որ մեզ չենք դասում ծույլերի շարքը, երկրորդ՝ այդ պատմությունն այնուհետև որոշակի շարունակություն ունեցավ։